CELEX: 32008R0179
Language: ro
Date: 2008-02-28 00:00:00
Title: Regulamentul (CE) nr. 179/2008 al Comisiei din 28 februarie 2008 privind prelungirea duratei de valabilitate a contractelor pentru depozitarea privată în sectorul cărnii de porc

29.2.2008   
            
            
               RO
            
            
               Jurnalul Oficial al Uniunii Europene
            
            
               L 56/3
            
         
      REGULAMENTUL (CE) NR. 179/2008 AL COMISIEI
   
   din 28 februarie 2008
   privind prelungirea duratei de valabilitate a contractelor pentru depozitarea privată în sectorul cărnii de porc
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2759/75 al Consiliului din 29 octombrie 1975 privind organizarea comună a piețelor în sectorul cărnii de porc (1), în special articolul 4 alineatul (6) și articolul 5 alineatul (4),
   întrucât:
   
               (1)
            
            
               Regulamentul (CE) nr. 1267/2007 al Comisiei (2) prevede acordarea de ajutoare pentru depozitarea în regim privat a cărnii de porc, în cazul contractelor de depozit cu o durată de 3, 4 sau 5 luni.
            
         
               (2)
            
            
               Situația de pe piața comunitară a cărnii de porc nu prezintă încă semne clare de redresare a prețului carcaselor de porc și, în consecință, este necesar să se permită o singură prelungire cu maximum 3 luni a duratei valabilității contractelor de depozit încheiate în temeiul Regulamentului (CE) nr. 1267/2007.
            
         
               (3)
            
            
               Măsurile prevăzute în prezentul regulament sunt conforme cu avizul Comitetului de gestionare a cărnii de porc,
            
         ADOPTĂ PREZENTUL REGULAMENT:
   Articolul 1
   Contractele privind depozitarea privată aflate în curs de derulare se prelungesc o singură dată, la solicitarea părții interesate. Această prelungire nu poate depăși 3 luni și se referă la cantitatea totală prevăzută în contractul de depozit în cauză. Solicitarea de prelungire este prezentată organismului de intervenție în cauză cel târziu cu trei zile lucrătoare înainte de data de expirare a contractului de depozit.
   În caz de prelungire, valoarea ajutorului este majorată în conformitate cu articolul 1 alineatul (2) din Regulamentul (CE) nr. 1267/2007.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 februarie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 282, 1.11.1975, p. 1. Regulament modificat ultima dată prin Regulamentul (CE) nr. 1913/2005 (JO L 307, 25.11.2005, p. 2). Regulamentul (CEE) nr. 2759/75 va fi înlocuit cu Regulamentul (CE) nr. 1234/2007 (JO L 299, 16.11.2007, p. 1) începând cu 1 iulie 2008.
   
      (2)  JO L 283, 27.10.2007, p. 53.